Malta hija waħda miż-żewġ pajjiżi fl-Unjoni Ewropea (UE) li ġew ikklassifikati mill-aġenzija tal-mard tal-blokk bħala "ta' tħassib baxx ħafna" għall-Covid-19. Fl-aġġornament tiegħu ta' kull ġimgħa, iċ-Ċentru Ewropew għall-Prevenzjoni u l-Kontroll tal-Mard (ECDC) sa poġġa lil Malta u Spanja minn pajjiżi ta' "tħassib baxx" għal "tħassib baxx ħafna". Il-valutazzjoni hija bbażata fuq in-numri tal-każijiet, ir-rata ta' pożittività, ir-rati tal-każijiet fost dawk li għandhom aktar minn 65 sena, id-dħul fl-isptarijiet u r-rati tal-imwiet. Hija tirrifletti s-sitwazzjoni tal-Covid-19 mill-ġimgħa li tibda fit-18 ta' Ottubru. Erba' pajjiżi - il-Bulgarija, l-Estonja, il-Latvja u l-Litwanja - huma kategorizzati bħala ta' "tħassib għoli ħafna". Tnax-il pajjiż tal-UE ġew ikklassifikati bħala "preokkupazzjoni kbira", mossa li seħħet hekk kif l-Ewropa qed tkompli tiffaċċja żieda fl-infezzjonijiet. Dawn huma l-Belġju, il-Kroazja, il-Ġermanja, il-Greċja, l-Ungerija, l-Irlanda, il-Liechtenstein, il-Lussemburgu, l-Olanda, ir-Rumanija, is-Slovakkja u s-Slovenja. Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Stejjer popolari Bil-Filmat: "Uwejja!" - Ara R-Reazzjoni Ta' Keith Demicoli u Martu Wara Li Tahom L-Aħbar Fabian! "Bdejt Novembru Fuq Sieq Ħazina… Ninsab Rikoverat Id-Dar" - Xewqat Ta' Fejqan Malajr Lil Edward Zammit Lewis Illum Ġew Rilaxxati Xi Miżuri Oħra Li Kienu Ttieħdu Minħabba L-Covid-19 – Ara Liem Huma "Il-Familja Tagħna Qed Tikber" - F'Għeluq Sninu David Rizzo Jħabbar Li Hu U Vanessa Ħa Jiżdiedu!